2. ΠΡΟΕΔΡΙΚΟΝ ΔΙΑΤΑΓΜΑ της 28 Ιουλ./4 Αυγ. 1934 Περί προσλήψεως πολιτικών υπαλλήλων εις την υπηρεσίαν Μ.Ε.Π.Ε.Θ. Έχοντες υπ’ όψει το άρθρ. 3 του Νόμ. 6123 «περί οργανώσεως υπηρεσιών Μητρώων Εμπορικών πλοίων και εργατών θαλάσσης» (Ε.Κ. 161/1934) προτάσει του επί των Ναυτικών (Δ.Ε.Ν.) Υπουργού, στηριζομένην εις την υπ’ αριθ. 486/1934 γνώμην του Συμβουλίου της Επικρατείας, απεφασίσαμεν και διατάσσομεν: Άρθρ.1.-«Ίνα προσληφθή τις ως πολιτικός υπάλληλος παρά τη Υπηρεσία Μ.Ε.Π.Ε.Θ. δέον: α)Να είναι πολίτης Έλλην. β)Να είναι υιός ή αδελφός εργάτου θαλάσσης ή μετόχου του Ν.Α.Τ. γ)Να έχη συμπεπληρωμένον το 20όν έτος της ηλικίας του κατά τον χρόνον της διενεργείας των οικείων εξετάσεων ουχί όμως και το 30όν. δ)Να είναι στρατολογικώς εν τάξει. ε)Να μην κατεδικάσθη εις ποινήν συνεπαγομένην τας υπό των άρθρ. 21 και 22 του Ποινικού Νόμου συνεπαγομένας στερήσεις. ς)Να κέκτηται απολυτήριον Δημοσίου ή Δημοσίας Εμπορικής Σχολής. ζ)Κρινόμενος υπό ανωτέρου Αξιωματικού ιατρού του Π.Ν. εκ των υπηρετούντων παρά τη Δ.Ε.Ν. να ευρεθή σωματικώς και πνευματικώς υγιής κατά τας ισχυούσας δια τους Διοικητικούς Υπαλλήλους του Δημοσίου σχετικάς διατάξεις». Το άρθρ. 1 αντικατεστάθη ως άνω δια του άρθρου μόνου του Β.Δ/τος της 17/28 Δεκ. 1934. 20.Α.δ.2 Υπηρεσία Μητρώου Άρθρ.9.-1.Η εξέτασις εκάστου των εν τω άρθρ. 6 μαθημάτων συνίσταται εις: α)Ελληνικά (χρονική διάρκεια 2 ωρών). Έκθεσιν ιδεών επί γενικού θέματος. Κατά την βαθμολογίαν του μαθήματος τούτου λαμβάνεται υπ’ όψει και το ευανάγνωστον της γραφής και η ορθογραφία. β)Μαθηματικά (χρονική διάρκεια 3 ωρών). Δίδονται τρία προβλήματα επί των κατωτέρω οριζομένων θεμάτων του υποψηφίου όντος υποχρέου να επιλύσει τα δύο εξ αυτών. Έκαστον πρόβλημα βαθμολογείται αυτοτελώς, ο μέσος όρος των βαθμολογιών αποτελεί την βαθμολογία του μαθήματος. Εφαρμογή των τεσσάρων πράξεων επί των ακεραίων αριθμών, των κλασμάτων και των δεκαδικών. Τροπή κλάσματος εις δεκαδικόν. Συμμιγείς αριθμοί. Μέτρα, σταθμά και νομίσματα των διαφόρων Κρατών, Μετατροπή από μιας μονάδος εις άλλην. Τροπή συμμιγούς εις μονάδας ωρισμένης υποδιαιρέσεως. Τροπή συμμιγούς εις δεκαδικόν. Τροπή κλάσματος εις συμμιγή. Τροπή δεκαδικού εις συμμιγή. Εφαρμογή των τεσσάρων πράξεων επί των συμμιγών Λόγοι και αναλογίαι. Μερισμός εις μέρη ανάλογα ή αντιστρόφως ανάλογα. Μέθοδος των τριών απλή και σύνθετος. Υπολογισμός ποσοστών, προβλήματα τόκου και υφαιρέσεως. Διανομή κερδών. γ)Ναυτική Γεωγραφία (χρονική διάρκεια 1 ώρας). Γη, σχήμα, διαστάσεις, διαίρεσις γης εις ωκεανούς και ηπείρους, μεγάλαι θάλασσαι. Ορισμοί. Παραλία, πέλαγος, αρχιπέλαγος, κόλπος, λιμήν, όρμος, πορθμός, ακρωτήριον, νήσος, χερσόνησος, διώρυξ, σκόπελος, ύφαλος. Ελλάς. Εμβαδόν, πληθυσμός, Διοικητική διαίρεσις, Νομοί και πρωτεύουσαι αυτών, οι μεγαλύτεροι ποταμοί, τα υψηλότερα όρη, Ελληνικαί θάλασσαι, κόλποι, Ιονίου, Αιγαίου, Θρακικού πελάγους, νήσοι, πορθμοί, διώρυγες, λιμένες. Παραλιακαί πόλεις. Τα κυριώτερα Ελληνικά προϊόντα και κέντρα παραγωγής αυτών. Κράτη του κόσμου, πρωτεύουσαι αυτών και κυριώτεροι τούτων λιμένες. Εις τον αυτόν Υπουργόν ανατίθεμεν την δημοσίευσιν και εκτέλεσιν του παρόντος Δ/τος. 20.Α.δ.2 Υπηρεσία Μητρώου Άρθρ.2.-1.Ο διαγωνισμός δια την πρόσληψιν του αναγκαιούντος προσωπικού εκ πολιτικών υπαλλήλων δια την υπηρεσίαν Μ.Ε.Π.Ε.Θ. ενεργείται εκάστοτε προς συμπλήρωσιν των υπαρχουσών κενών θέσεων και προκηρύσσεται δι’ αποφάσεως του επί των Ναυτικών Υπουργού (Δ.Ε.Ν.) δημοσιευομένης ένα τουλάχιστον μήνα προ της ενάρξεώς του δια τριών εκ των εν Αθήναις εκδιδομένων Εφημερίδων. 2.Εν τη προκηρυσσούση τον διαγωνισμόν αποφάσει καθορίζεται ο αριθμός των πληρωτέων κενών θέσεων και ο τόπος και χρόνος διενεργείας αυτού. 3.Ο διαγωνισμός ενεργείται ενώπιον εξεταστικής Επιτροπής απαρτιζομένης εκ δύο ανωτέρων Λιμενικών Αξιωματικών και ενός οικονομικού αξιωματικού του Π.Ν. οριζομένων εκάστοτε υπό του Υπουργού των Ναυτικών (Δ.Ε.Ν.). Παρά τη Εξεταστική Επιτροπή ορίζεται ανώτερος λιμενικός αξιωματικός ως Επίτροπος του Υπουργού. Άρθρ.3.-1.Πας προτιθέμενος όπως μετάσχη εις τον κατά το παρόν διαγωνισμόν δέον δέκα τουλάχιστον ημέρας προ της υπό της οικείας προκηρύξεως ορισθείσης προς ενέργειαν τούτου ημέρας, να υποβάλη εις την Δ.Ε.Ν. (Τμήμα Γ΄) σχετικήν αίτησιν επί χαρτοσήμου εις ην να επισυνάπτωνται τα προς απόδειξιν των εν άρθρ. 1 του παρόντος προσόντων πιστοποιητικά. 2.Εκ των εν άρθρ. 1 προσόντων των υποψηφίων αποδεικνύονται: α)Τα εν εδαφ. α΄ και β΄ αυτού δια πιστοποιητικών της οικείας Δημοτικής ή Κοινοτικής Αρχής. β)Το εν εδάφ. γ΄ δια πιστοποιητικού του οικείου Στρατολογικού Γραφείου. γ)Το εν εδάφ. δ΄ δια πιστοποιητικού εκ του οικείου Ποινικού Μητρώου. δ)Το εν εδάφ. ε΄ δια απολυτηρίου της οικείας Σχολής δεόντως εκδιδομένου και υπογεγραμμένου. Άρθρ.4.-1.Η Δ/νσις Ε.Ν. (Τμήμα Γ΄) ελέγχουσα τας υποβληθείσας αιτήσεις και πιστοποιητικά καταρτίζει και δημοσιεύει εις κατάλληλον μέρος του καταστήματος αυτής, οκτώ τουλάχιστον ημέρας προ της διενεργείας του διαγωνισμού, πίνακα ονομαστικόν των υποψηφίων, ων τα πιστοποιητικά ευρέθησαν εν τάξει μετά προσκλήσεως τούτων όπως καθ’ ωρισμένην ημέραν παρουσιασθώσιν ενώπιον της Α.Ν.Υ.Ε. προς έλεγχον της σωματικής και πνευματικής αυτών ικανότητος. 2.Η Α.Ν.Υ.Ε. μετά την εξέτασιν των εν τω πίνακι περί ου η προηγουμένη παράγραφος περιλαμβανομένων υποψηφίων και ούτινος αντίγραφον διαβιβάζεται αυτή υπό της Δ.Ε.Ν., αποστέλλει εις την Δ.Ε.Ν. πίνακα των υπ’ αυτής κριθέντων κατά τα εν άρθρ. 1 οριζόμενα σωματικώς και πνευματικώς υγιών. 3.Ονομαστικός πίναξ των κριθέντων υπό της Α.Ν.Υ.Ε. υγιών υποψηφίων διαβιβάζεται υπό της Δ.Ε.Ν. προς τον Πρόεδρον της Εξεταστικής Επιτροπής αντίγραφον δε τούτου δημοσιεύεται εν καταλλήλω μέχρι του καταστήματος της Δ.Ε.Ν. μετά δηλώσεως περί του ακριβούς χρόνου και τόπου εις ον δέον ούτοι όπως προσέλθωσι προς ενέργειαν του διαγωνισμού. Μόνον οι εν τω πίνακι τούτω αναγραφόμενοι υποψήφιοι είναι δεκτοί προς εξέτασιν. Οι ειρημένοι υποψήφιοι οφείλουσιν όπως παρουσιασθώσιν ενώπιον της εξεταστικής Επιτροπής, εν ω τόπω και χρόνω καθορίζεται εν τη δηλώσει περί ης η παρούσα παράγραφος. Υποψήφιος μη προσέλθων κατά την κατά τ’ ανωτέρω ορισθείσαν ημέραν και ώραν ενώπιον της εξεταστικής Επιτροπής αποκλείεται του διαγωνισμού. Άρθρ.5.-(Κατηργήθη δια του Π.Δ. της 17/28 Δεκ. 1934). Άρθρ.6.-Τα εξεταστέα μαθήματα και η σειρά της εξετάσεως αυτών ορίζονται ως εξής: α)Ελληνικά β)Μαθηματικά γ)Ναυτική Γεωγραφία 2.Η εξέτασις διενεργείται γραπτώς από κοινού δι’ άπαντας τους υποψηφίους επί χάρτου φέροντος την σφραγίδα του Υπουργείου και μονογεγραμμένου υπό του Υπουργικού Επιτρόπου καλυπτομένου του ονόματος του υποψηφίου δια χάρτου αδιαφανούς. 3.Ο πρόεδρος της Επιτροπής υπομιμνήσκει εν αρχή της εξετάσεως εις τους εξεταζομένους τον χρόνον εντός του οποίου δέον να παραδώσωσι την επί του δοθέντος θέματος έγγραφον εργασίαν. Του χρόνου τούτου επιτρέπεται, μετ’ απόφασιν της Επιτροπής παράτασις ημισείας ώρας κατ’ ανώτατον όριον. 4.Ουδέν πρόσωπον επιτρέπεται να εισέλθη εις την αίθουσαν εις την οποίαν ενεργούνται αι γραπταί εξετάσεις, εξαιρέσει εκείνων οίτινες εκπληρούσιν εν αυτή υπηρεσίαν εν σχέσει προς την εξέτασιν. 5.Δεν επιτρέπεται εις υποψήφιον να επεξεργάζεται το θέμα αυτού επί ετέρου χάρτου ή του παρεχομένου αυτώ υπό της Επιτροπής. Δεν λαμβάνεται υπ’ όψιν εργασία γραφείσα επί άλλου χάρτου. 6.Ουδείς υποψήφιος δύναται να εγκαταλείψη άνευ αδείας την αίθουσαν των εξετάσεων πριν ή παραδώση τα δοθέντα αυτώ φύλλα χάρτου, άλλως βαθμολογείται εις το υπό εξέτασιν μάθημα δια βαθμού μηδέν. 7.Οι υποψήφιοι δέον να τοποθετώνται κατά τρόπον ώστε να προλαμβάνηται η μεταξύ αυτών συννενόησις ή αντιγραφή. 8.Βαθμολογούνται δια του βαθμού μηδέν οι ανακαλυπτόμενοι ότι αλληλοβοηθούνται ως και πας συμβουλευόμενος βιβλίον ή σημείωσιν μη επιτρεπομένην. Σελ. 45 Υπηρεσία Μητρώου 20.Α.δ.2 9.Προς ακριβή τήρησιν των περί εξετάσεων οριζομένων υποχρεούνται άπαντα τα μέλη της Επιτροπής και ο Υπουργικός Επίτροπος να διαμένωσι εν τη αιθούση των εξετάσεων καθ’ όλην την διάρκειαν τούτων. 10.Απρεπής συμπεριφορά εν τη αιθούση των εξετάσεων ή παρ’ αυτήν συνεπάγεται κατ’ απόφασιν της Εξεταστικής Επιτροπής συμφωνούντος και του Υπουργικού Επιτρόπου, τον αποκλεισμόν του πταίστου από των περαιτέρω εξετάσεων. Άρθρ.7.-1.Τα θέματα των γραπτών εξετάσεων καταρτίζονται υπό της Εξεταστικής Επιτροπής μικρόν προ της ενάρξεως της εξετάσεως εκάστου μαθήματος. 2.Τα γραπτά των εξετασθέντων παραλαμβάνει ο Πρόεδρος μετά το πέρας εκάστης εξετάσεως θέτει δε ταύτα εντός φακέλλου σφραγιζομένου και μονογραφομένου υπ’ αυτού και του Επιτρόπου. Εις ημέραν υπό του Προέδρου οριζομένην αποσφραγίζεται ο ανωτέρω φάκελλος, επί παρουσία ολοκλήρου της Επιτροπής και του Επιτρόπου προς έλεγχον και βαθμολογίαν των γραπτών. Έκαστον των μελών της Επιτροπής βαθμολογεί κεχωρισμένως μεθ’ ο εξάγεται ο μέσος όρος των τριών βαθμών, όστις αναγράφεται ολογράφως και αριθμητικώς επί του γραπτού και αποτελεί την οριστικήν βαθμολογίαν τούτου. Μετά την οριστικήν βαθμολογίαν των γραπτών αφαιρούνται τα εξ αδιαφανούς χάρτου καλύμματα τούτων και καταρτίζεται πίναξ ονομαστικός μετά των βαθμολογιών, υπογραφόμενος υπό της Επιτροπής και του Επιτρόπου. 3.Η παρ’ εκάστου των μελών της Επιτροπής βαθμολογία ενεργείται δια των ακεραίων αριθμών 0-20. 4.Το άθροισμα των οριστικών βαθμολογιών εις όλα τα μαθήματα αποτελεί την τελικήν βαθμολογίαν δι’ έκαστον υποψήφιον. Ίνα θεωρηθή τις ως επιτυχών δέον να λάβη τα 7/10 του αθροίσματος των ανωτάτων ορίων βαθμολογίας των εξεταζομένων μαθημάτων. Άρθρ.8.-1.Μετά το πέρας των εξετάσεων συντάσσεται υπό της Επιτροπής και υποβάλλεται υπό του Προέδρου αυτής προς την Δ.Ε.Ν. ο τελικός πίναξ των αποτελεσμάτων του διαγωνισμού καταρτιζόμενος επί τη βάσει των πινάκων βαθμολογίας εκάστου μαθήματος. Συγχρόνως ο Υπουργικός Επίτροπος υποβάλλει ιδίαν έκθεσιν περί της κανονικής ή μη διεξαγωγής των εξετάσεων. 2.Εάν οι εν τω τελικώ πίνακι περιλαμβανόμενοι ως επιτυχόντες υποψήφιοι υπερβαίνωσι τον εν τη  Σελ. 46 προκηρύξει καθοριζόμενον αριθμόν προσληπτέων υπαλλήλων προτιμώνται οι εν τω τελικώ πίνακι κατά σειράν βαθμολογίας ικανότεροι.